Spordikooli ajalooline galerii asub SIIN.
#000000
Spordikooli juhataja käskkirjaga, 10.juuni 1946, alustasid spordikoolis tööd kergejõustiku ja jalgpalli osakonnad (tolleaja nimetusega klassid). Õppe-treeningtunnid viidi läbi Teatripargi vastrajatud spordiplatsil, Tammikus, Vallimäel ning sooja ilma korral ka linna välisujulas. Sügisel alustasid õppetööd ka suusatamise ja võimlemise osakonnad. Nüüd koguneti endise Pedagoogikakooli Pika tänava tillukesse ahjuküttega võimlasse, kus viidi läbi võimlemisetunnid. Sealt siirduti ka suusa – ja jooksutreeningutele. Oma ruume koolil tol ajal ei olnud.
#000002
Kooli algaastaid iseloomustab õpetatavate spordialade mitmekesisus – lühikest aega tegeldi ka vehklemise ja poksiga. Võimlemisosakonnas olid õppe-treeninggrupid nii üldettevalmistavas, kunstilises kui sportvõimlemises.
#000006
Oma 75 tegutsemisaasta jooksul on kool andnud spordiõpet 20 – l spordialal: kergejõustikus (kõik 75 aastat), võrkpallis, korvpallis, jalgpallis, käsipallis, suusatamises, suusahüpetes, suusa kahevõistluses, slaalomis, kiiruisutamises, laskmises, maadluses, poksis, lauatennises, tennises, ujumises, males, sport – ja iluvõimlemises, vehklemises ja judos.
#000015
Spordikooli lõputunnistuse on saanud üle 1500 noore.
#000016
Suure tõenäosusega võistleb Kaidi tänavu oma teistel, Tokio Olümpiamängudel. Tundmatuseni on muutunud treening – ja võistlustingimused. Linna on kerkinud kaasaegne pallimänguhall , hästi hooldatud kergejõustikustaadion , kunstkattega jalgpallistaadion ja renoveeritud on ka koolivõimlad.
#000018
Kuigi sport ei ole noorte vaba aja veetmise pingereas enam kaugeltki mitte esimene, on ka meie tänased õpilased olnud tublid. Viimaste aastate Eesti omaealiste üksik- ja pallimängude meistrivõistlustelt on võidetud hulgaliselt medaleid. Eesti noortesporti on esindatud nii Maailma kui Euroopa Meistrivõistlustel , Noorte Olümpiamängudel ja paljudel erinevatel maavõistlustel.
#000021
Eriti hea meel on selle üle, et hulgaliselt meie vilistlasi on leidnud tahtmist ja motivatsiooni sportimist kõrgel tasemel jätkata.
#000022
Oma 45 treeneritöö aastaga olen jõudnud arusaamisele et kõrge koht noorte võistlustel ei tohiks olla kõige tähtsam, see ei tohiks kunagi olla eesmärgiks omaette. Palju tähtsam on treeningprotsess selle eesmärgi saavutamiseks, kus õpitakse pingutama , üksteisega arvestama, meeskonna huvisid enda omadest kõrgemale seadma, vastu võtma ise-seisvaid otsuseid (olgu need siis õiged või valed) ja nendest õppima. Tähtis on et noored saaksid peale oskuse sportida kaasa ka selle, mis aitaks neil elus hästi toime tulla.
#000023